Sultan Mu'adzam Shah

Sultan Mu'adzam Shah ibni Almarhum Sultan Muzaffar Shah I (Jawi:سلطان معظم شاه ابن المرحوم سلطان مظفر شاه ١; mangkat 1202) ialah Sultan Kedah kedua yang memerintah dari tahun 1179 hingga 1202. Baginda menggantikan ayahanda baginda, Sultan Muzaffar Shah I yang merupakan penubuh Kesultanan Kedah.

 Kehidupan 
Sultan Mu'adzam Shah mempunyai tiga orang anakanda, iaitu dua putera dan seorang puteri. Anakanda baginda ialah Tunku Muhammad Shah, Tunku Maheran dan Tunku Puteri.

 Pemerintahan 
Setelah Sultan Mu'adzam Shah menaiki takhta, baginda telah menyerahkan Kota Palas (terletak di Wang Tepus) di bawah pentadbiran Dato’ Lela Pahlawan dan Panglima Jaya, yang sebelum ini berada di bawah pentadbiran baginda ketika pemerintahan ayahanda baginda, Sultan Muzaffar Shah I. Baginda juga bersemayam di istana Kota Bukit Meriam.

Pada tahun 1180, baginda telah membangunkan sebuah kota berdekatan dengan Sungai Mas. Kota itu dibina lengkap dengan istana, balai penghadapan dan rumah-rumah, serta diberi nama Kota Sungai Mas.

Setelah memerintah selama kira-kira 23 tahun, pada Mei 1202, baginda telah mangkat di Kota Bukit Meriam dan dimakamkan di sana.

 Lihat juga 
 Sultan Kedah

Rujukan

 At Tarikh Salasilah Negeri Kedah

Kategori:Kematian 1202
Kategori:Sultan Kedah abad ke-12
Kategori:Sultan Kedah abad ke-13